Document ID: 32002R2344

Uredba Komisije (ES) št. 2344/2002
z dne 18. decembra 2002
o spremembah Prilog I, III, V in VII k Uredbi Sveta (EGS) št. 3030/93 o skupnih pravilih za uvoz nekaterih tekstilnih izdelkov s poreklom iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav [1], kakor je bila nazadnje spremenjena z Uredbo Komisije (ES) št. 797/2002 [2], in zlasti člena 19 Uredbe,
ob upoštevanju naslednjega:
(1) Skupna pravila za uvoz tekstilnih izdelkov iz tretjih držav je treba posodobiti, da bi tako upoštevali nedavni razvoj dogodkov.
(2) Svet je s Sklepom 2002/877/ES 5. novembra 2002 [3] v imenu Evropske skupnosti odobril podpis sporazuma v obliki memoranduma o soglasju med Evropsko skupnostjo in Republiko Brazilijo o dogovorih na področju dostopa na trg za tekstilne izdelke in oblačila ter odobril njegovo začasno uporabo.
(3) Komisija se je z Uredbo (ES) št. 475/2002 [4] odločila začasno opustiti uporabo sistema dvojne kontrole za nekatere tekstilne izdelke iz Ukrajine.
(4) Nekatere oznake kombinirane nomenklature so se spremenile zaradi spremembe nomenklature harmoniziranega sistema, priložene h Konvenciji Svetovne carinske organizacije. Te spremembe vplivajo tudi na nekatere oznake iz Priloge I k Uredbi (EGS) št. 3030/93.
(5) Zaradi jasnosti je treba v celoti nadomestiti nekatere Priloge k Uredbi (EGS) št. 3030/93.
(6) Zato je treba ustrezno spremeniti Uredbo (EGS) št. 3030/93.
(7) Da bi zagotovili, da Skupnost izpolnjuje svoje mednarodne obveznosti, morajo ukrepi, predvideni s to Uredbo, začeti veljati 1. januarja 2003.
(8) Ukrepi, predvideni v tej uredbi, so skladni z mnenjem Odbora za tekstil -
SPREJELA NASLEDNJO UREDBO:
Člen 1
Uredba (EGS) št. 3030/93 se spremeni naslednji način:
(a) Priloge I, V in VII se nadomestijo z besedili iz Priloge k tej uredbi;
(b) Priloga III se spremeni, kot je prikazano v Prilogi k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Uporablja se od 1. januarja 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. decembra 2002

Labels: 1
3
5